Responsiva eiusdem

A. episcopus servus servorum Dei venerabili fratri G. Bononiensium episcopo salutem et apostolicam benedictionem.

Auctoritate apostolica moniti et venerabilium fratrum nostrorum cardinalium consilio roborati, per presentia tibi scripta mandamus quatinus F. Romanorum imperatori, salva sanctae tuae matris ecclesie ac eius pontificum reverentia et ordinis tui cautela, fidelitatem ex nostri licentia facere nullatenus dubites.